4. melléklet: Településrendezési eszközök módosítása (új zöldterület, Behiáki sportterület, HÉSZ módosítás) véleményezési eljárás lezárása (2021. október 28-i testületi ülésre).

3.4. Helyi építési szabályzat kiegészítése a saroktelkekre vonatkozó előkert
szabályozással kertvárosias lakóterületek esetében

„A hatályos szabályozás kiegészítését kezdeményezte az önkormányzat arra vonatkozóan, hogy kertvárosias lakóterületeken elhelyezkedő saroktelkek esetében kerüljön meghatározásra egyedi szabályozás. Problémát jelent ugyanis, - melyet több lakos is jelzett – hogy jellemzően kertvárosias lakóterületeken a saroktelkek a kialakult telekstruktúrában ugyanolyan, vagy közel azonos szélességgel jelennek meg, mint a közbenső telkek, ennek ellenére az előkert szabályozása e területeken is egységesen 5 méter. A saroktelkek esetében mindkét utcafront felől 5 méteres előkertet kell elhagyni, ugyanis e telkek legalább két előkerttel rendelkeznek, mely jelentősen korlátozza a telkek használhatóságát, beépíthetőségét.”

Több konkrét példán ábrázolom, hogy melyek azok a beépítetlen telkek Zalakaroson, a kertvárosias lakóterületeken, melyek érintettek a fent vázolt hátrányos helyzettel.
Természetesen azok a telek is nyernek ezzel a szabályozás m módosítással, amelyek most be vannak építve, de esetleg a régi ház helyére új épületet akarnak építeni.

Pöttyözött vonallal jelöltem a hatályos terv (mostani) előkertjét, látszik, hogy nyernek a telkek. Ez a változás körülbelül 8-10 telket érint.

